**Titkári beszámoló**
Ágoston Dóra Csenge

2013.07.06.-2013.10.20.

**Fogadóórák**

Fogadóórámat hétfőnként 14:00-15:30 között tartottam az Északi Hallgatói Irodában.

**Iktatás**

Csutka Boglárkával kaptunk némi képzést az iktatórendszer használatáról - bár ezt követően is akadt még 1-2 kérdéses pont az iktatások során – de azóta már egészen kiismertem a rendszert és amennyiben az egyetem területén tartózkodom, igyekszem mindenkinek időben leiktatni a szükséges dokumentumokat.

A papíros iktatás rendben halad. Szerencsére már nem sok átláthatatlan papírkupac van a hallgatói irodákban, igaz még azért hátra van némi rendezés/rendszerezés ezekkel kapcsolatban.

**Emlékeztetők**

Az emlékeztetők kiküldésével már jócskán le vagyok maradva, de ezek egy része már kész- illetve félkész állapotban van, némelyik már csak lektorálásra vár.
A hiányosságokat igyekszem mielőbb pótolni.

**Meghívók, anyagok**

A meghívók leiktatása gördülékenyen halad, az anyagok összeállításához szükséges időt már kitapasztaltam, így mostanában már az is időben feltöltésre, kiküldésre, illetve nyomtatásra kerül.

**Parkolási engedélyek**

A parkolással minden jól halad. Hetente legalább egyszer továbbításra kerülnek az igények.
Ezzel kapcsolatban pár IK-s és TáTK-s hallgatóval volt probléma, akiknek nem esett túl jól, hogy én nem intézem el nekik a parkolásuk, de a TTK-sok igénylésével minden rendben van.

**Kulcsfelvételi jogok és belépőkártyák**

A kulcsfelvételi joggal rendelkező személyek névsora módosultak a legutóbbi Küldöttgyűlés óta, ez nagyon hamar el is jutott mindkét portára.

Az aktív belépőkártyákkal rendelkező hallgatók névsora, a kártya számmal és jogosultsággal összeírásra került. Több tisztségviselő kapott új kártyát, ezek igénylése és átadása gyorsan lezajlott.

**Választmány**

A Választmányi üléseken részt vettem, a jegyzőkönyvvezetés rendben zajlik. Eleinte volt némi probléma az anyagokkal, de már ezzel sincs semmi gond.

**SZAB**

A meghívókról és jelenléti ívekről készítettem mintákat minden szakterület számára. Ezek iktatása problémamentesen zajlik.

Bármilyen kérdésetek, kérésetek, hozzászólásotok, esetleg tanácsotok van, nyugodtan írjatok a titkar@ttkhok.elte.hu email címre!

Köszönöm, hogy elolvastátok a beszámolóm!

Budapest, 2013. október 20.

Ágoston Dóra Csenge
Titkár

ELTE TTK HÖK